《和上官右史韵》
宋代·释元肇

夫子作春秋，大义明素王。至于游夏辈，一字不敢当。

文风下秦游，诗体更晋唐。世道有隆替，人才随翕张。

致君与泽民，夷险公备尝。山川寻谢屐，风月归奚囊。

满城风雨朝，采采篱下黄。临风怀美人，在彼天一方。

作者简介：释元肇（一一八九～？）（生年据本集卷上《寄赵东阁》“与君生己酉”及卷下《丁巳生朝》年六十九推定），字圣徒（日刻本本集署名），号淮海，通州静海（今江苏南通）人，俗姓潘。年十九薙染受具。参浙翁于径山，命为掌记。出世通之光孝，历住吴城双塔、金陵清凉、天台万年、苏之万寿、永嘉江心、杭之净慈、灵隐等寺，圆寂于径山。有《淮海挐音》二卷。